דאָס ביסעלע גליק

1

די מענשען שטרעבען יאָהרען לאַנג,

דעם גליק פֿיר זיך צו פֿאַנגען,

דאָך װי צו מאַכען דיעזען פֿאַנג,

נאָך קײנער איז דערגאַנגען.

דער מײנט אַז גליק אין רײכטהום ליגט

און יענער מײנט אין ליעבע,

דאָך בײדע װערען גלײך בעטריגט,

און װײסען ניט די סבה.

קײן רײכטהום האָט האַפֿט

די ליעבע פֿערשלאַפֿט

פֿערשטעלט װערט די שײן פֿון דײן בליק

דײן שיקזאל ער שװײגט

דײן קבר ערשט צײגט

אַז װײט ביסטו מענש פֿון דײן גליק

(רעפֿרײן)

אַך! דו! ביסעלע גליק,

שײנק דײן ליעבליכען בליק,

װער קען דיר פֿערהאלטען

װאו ביסטו בעהאַלטען?

צײג אונז װאו דו ביזט.

אין געפֿאהר װערט אײנגעשטעלט

לעבענס כוחות און געלד.

נאָר דיך צו געװינען.

נאָר דיך צו געפֿינען.

דיך, דו ביסעלע גליק.

2

אָבװאָהל ניט יעדענס װאונש איז גלײך

ס´איז דאכט זיך גאַנץ פֿערשיעדען

דאָך װער עס װיל נאָר גליקליך זײן.

דארף זײן מיט אַלץ צופֿריעדען

בעקעמפּף די פּײן און לאך פֿון נױט

די דאגות לאָז אױף מאָרגען

ביזט דו געזונט און פֿארדינסט דײן ברױט,

דאן זאָלסטו גאָר ניט זאָרגען.

דײן גליק איז מיט דיר

דו ביסט דאַן אַ גביר

צופֿרידענהײט ברענגט דיר דאָס גליק.

פֿערלאנג ניט צופֿיעל

נאָר לעב רוהיג און שטיל

דאן ברױכסטו ניט צו שרײען מעהר.